Brojevi (serija)
Numb3rs (bos. Brojevi) je američka TV serija producirana od strane braće Ridleyja i Tonyja Scotta. Serija prati specijalnog agenta FBI-a, Dona Eppesa (Rob Morrow) i njegovog brata, matematičkog genija, Charliea Eppesa (David Krumholtz), koji pomaže Donu u rješavanju zločina za FBI. Tvorci serije su Nicolas Falacci i Cheryl Heuton, producent je TV mreža CBS Paramount Network Television, a emitira se na CBS mreži u SAD-u. Također se prikazuje na Five US i ITV3 u Ujedinjenom Kraljevstvu, iako se, također, prikazivala u kasnonoćnom terminu na ITV mreži jedan kratak vremenski period. Serija se fokusira podjednako na odnose između Dona Eppesa, njegovog brata Charliea Eppesa i njihovog oca, Alana Eppesa (Judd Hirsch), i njihovih napora prilikom rješavanja zločina, u Los Angelesu. Tipična epizoda počinje sa zločinom, kojeg kasnije istražuje tim FBI agenata, koje vodi Don, uz pomoć svog brata Charliea, kao i uz pomoć Larrya Fleinhardta (Peter MacNicol) i/ili Amitae Ramanujan (Navi Rawat). Putokazi koje Charlie daje koristeći se matematikom uvijek se pokažu ključnim pri rješavanju slučajeva. Serija je bila najpopularnija od svih koji se emituju petkom navečer kroz sve tri sezone; četvrta sezona je počela 28. septembra 2007. godine.